CELEX: C2006/224/49
Language: da
Date: 2006-09-16 00:00:00
Title: Sag C-316/06: Sag anlagt den 20. juli 2006 — Kommissionen for De Europæiske Fællesskaber mod Irland

16.9.2006   
            
            
               DA
            
            
               Den Europæiske Unions Tidende
            
            
               C 224/26
            
         Sag anlagt den 20. juli 2006 — Kommissionen for De Europæiske Fællesskaber mod Irland
   (Sag C-316/06)
   (2006/C 224/49)
   Processprog: engelsk
   Parter
   
      Sagsøger: Kommissionen for De Europæiske Fællesskaber (ved S. Pardo Quintillán og D. Lawunmi, som befuldmægtigede)
   
      Sagsøgt: Irland
   Sagsøgerens påstande
   
               —
            
            
               Det fastslås, at Irland har tilsidesat sine forpligtelser i henhold til artikel 4, stk. 1 og 3, i Rådets direktiv 91/271/EØF (1) af 21. maj 1991 om rensning af byspildevand, idet det hvad angår udledninger fra de byområder, der betegnes som IE22, Bray, IE31, Howth, IE34, Letterkenny, IE40, Shanaganagh, IE41, Sligo, og IE45, Tramore County Waterford, har undladt at sikre, dels at spildevand, der tømmes ud i kloaknet, før udledningen underkastes en sekundær eller tilsvarende rensning senest den 31. december 2000, dels at udledningen opfyldte de herfor fastsatte krav i direktivets bilag I.B.
            
         
               —
            
            
               Irland tilpligtes at betale sagens omkostninger.
            
         Søgsmålsgrunde og væsentligste argumenter
   Kommissionen har gjort gældende, at de irske myndigheder har tilsidesat deres forpligtelse til at sikre, at spildevand fra de pågældende byområder underkastes en sekundær (eller tilsvarende) rensning som fastsat i direktivets artikel 4.
   Irland har angivet en række grunde til de forsinkelser, der er indtruffet i de pågældende byområder, og givet oplysninger om de fremskridt, der er sket hvad angår opfyldelsen af direktivets krav, men det er Kommissionens opfattelse, at disse forklaringer og oplysninger ikke kan retfærdiggøre undladelsen af at efterkomme fristen i direktivets artikel 4, stk. 1, første led. Endvidere anfører Kommissionen, at den information, som de irske myndigheder har afgivet, ikke giver grundlag for at antage, at der inden for en nær fremtid vil blive installeret anlæg til en sekundær rensning af spildevandet i disse byområder. Det fremgår, at det i de fleste tilfælde er nødvendigt at tilbagelægge flere yderligere stadier, før rensningsanlæggene kan installeres.
   
      (1)  EFT L 135, s. 40.